**Отчетен доклад за дейността на Народно читалище „Развитие-1897” с. Дибич, Общ. Шумен за 2020 година**

**Докладът за дейността на НЧ „Развитие-1897“ с. Дибич, отчита изпълнението на дейността по Годишната програма за развитие на читалищната дейност, разработена в изпълнение на чл.26а, ал.2 от Закона за народните читалища, културния календар и реализираните проекти през 2020 г.**

**ОСНОВНИ ФУНКЦИИ И ЗАДАЧИ НА ИНСТИТУЦИЯТА:**

Отстояване на позицията за водещо културно средище; обогатяване на културния живот; развитие на библиотечната дейност; превръщане на читалището в информационен център; съхраняване на народните обичаи и традиции; развитие и подпомагане на любителското художествено творчество; работа по проекти; осигуряване на достъп до информация; партниране с местното самоуправление за развитието на културните процеси. Стратегическата цел, която си поставихме е насочена към съхраняване и модернизиране на читалището като традиционно културно-просветно място, където хората могат да се занимават с творчество, да общуват с различни изкуства. В съответствие на заложените цели, Устава, Културния календар, Годишната програма за развитие и на Закона за народните читалища основните насоки в работата на читалището през изминалата година бяха свързани със запазване неговия авторитет и с надграждане на културната дейност.

**АКТУАЛНО СЪСТОЯНИЕ НА ЧИТАЛИЩЕ „РАЗВИТИЕ- 1897”**

Читалище „развитие-1897” е регистрирано като юридическо лице в сферата на културата от ОС Шумен с Фирмено дело № 596 по описа за 1997г. Съгласно отчетно-изборно събрание от - 21.03.2019. и Решение № 20190517131709/17.05.2019 на Агенцията по вписванията читалището се състои от Настоятелство от 10 члена- 7 читалищно настоятелство и 3 члена ревизионна комисия. Читалището е вписано с Удостоверение под № 2678 в Регистъра на народните читалища при Министерство на културата. През отчетния период Настоятелството работеше с отговорност и сътрудничество.

**ДЕЙНОСТИ:**

1. **Библиотечна - информационна дейност:**

Най-традиционната дейност на читалището от създаването му до днес е тази на читалищната библиотека. През 2020 г. библиотечният фонд е 6997бр. Набавената литература за 2020год. е 58 бр. На обща стойност 151,20 лв. Читалищната библиотека изготвя проект „ Българските библиотеки- съвременни центрове за четене и информираност“ към Министерство на Културата –проектът не е одобрен. Книгите са подредени по азбучен ред на авторите и отраслите, което улеснява читателите при своя избор. Има и отделен фонд с детска л-ра. Раздадените книги се вписват в лични картони подредени по азбучен ред.

Показателите за работата на библиотеката са следните:

Общо читатели- 268 бр.

Посещения за дома: 960 бр. в читалня: 708 бр.

Библиотеката се посещава редовно от читатели на различна възраст. За популяризиране на литературата с която разполага библиотеката се подреждат кътове по случай бележити дати и годишнини. Библиотеката е включена в Регистъра на обществените библиотеки в България. Тя разполага с интернет и е оборудвана с 2 компютъра и 2 лаптопа, мултимедия и проектор.

1. **Художествено – творческа дейност на НЧ „Развитие- 1897”**

**Самодейни състави:**

**Танцов състав „Лудоселци”** с хореограф Борис Иванов представят богатството на българските музикални традиции и любовта си към българския фолклор с много желание и амбиция за нови проекти. Изпълненията на фолклорната формация са вълнуващи, оригинални и завладяващи. През изминалата година ТС „Лудоселци” е взел участие в следните празници и фестивали:

* I Festival of Arts, Crafts and Folklore- Истанбул, Република Турция
* „Надиграване с морето”- трета творческа среща на федерация на български фолклорни групи- гр. Ахелой
* I- ви събор „Дибички кушии- бит, традиция, фолклор”

- 115 години НЧ” Съединение” с. Кочово, Общ. Велики Преслав - Участие в благотворителен концерт в гр. Попово, Обл. Търговище - Ден на село Ветрище

**Женска певческа група „Лудоселци“** с ръководител Живка Хараланова. В групата участват 15 жени. През 2020 год. певческата група е взела участие в пресъздаване на празнична обредност съобразена с християнския календар. На I- ви събор „Дибички кушии- бит, традиция, фолклор групата освен с певчески възможности взе участие в раздел кулинарна изложба където се развихри и показаха своите кулинарни умения за пореден път . След участие във Фестивал за изкуство, занаяти и фолклор „Разпилени бисери” – гр. Приморско, жените заслужено се окичиха с наградата на Община Приморско. Активно участие взеха и в общоселския празник Бабин ден.

**Мъжка певческа група „Лудоселци“-** В културната дейност на читалището традиционно присъстват и 16 участника, които под ръководството от Живка Хараланова се изявяват на международни, общоселски и общински сцени. През изминалата година съставът е взел участие в следните празници и фестивали:

* I Festival of Arts, Crafts and Folklore- Истанбул, Република Турция
* „Надиграване с морето”- трета творческа среща на федерация на български фолклорни групи- гр. Ахелой
* I- ви събор „Дибички кушии- бит, традиция, фолклор”

- 115 години НЧ” Съединение” с. Кочово, Общ. Велики Преслав - Участие в благотворителен концерт в гр. Попово, Обл. Търговище - Ден на село Ветрище

За съжаление тази година поради епидемиологичната обстановка на Коледа, мъжете не можаха да спазят традицията да благославят всички домове в с. Дибич.

**Театрален колектив „Лудоселци“- с ръководител Стилиян Стоянов,** е прекратил за кратко своята дейност, поради COVID-19,но в най- скоро време ще се насладим на новата им постановка.

**КУЛТУРНА ДЕЙНОСТ И КУЛТУРЕН КАЛЕНДАР**

През изминалия период поради COVID-19 работата по месечните културни календари, не бе спазена. Въпреки това в читалището се организираха :

Бабинден- общоселско веселие

Шести конкурс за „Най- добро домашно вино и мезе” с. Дибич

I- ви събор „Дибички кушии- бит, традиция, фолклор”

Беседа „147 години без Даконът Игнатий“ Беседа „ Поетът и революционер- Христо Ботев” Музикално- поетичен рецитал и тържествена заря по случай 3 март Лекция „ Как да се справим с кризата COVID-19”

**УЧАСТИЕ В ПРОЕКТИ:**

През 2020 година НЧ „Развитие- 1897” подготвя и кандидатства един проект :

-Проект „Българските библиотеки- съвременни центрове за четене и информираност“- към Министерство на Културата

- Проект към Общински фонд „Култура”

**ОБУЧЕНИЯ И СЕМИНАРИ В КОИТО Е УЧАСТВАЛ РАБОТЕЩИЯТ В ЧИТАЛИЩЕТО:**

* Семинар „ Единство и многообразие на етническите групи във Варненския регион и Североизточна България”

**Финансова информация за 2020 г.**

**Приходи:**

1. Приходи от държавна субсидия- 13231,90 лв.
2. Приходи от общинска субсидия- 0,00 лв.
3. Приходи от наеми- 0,00 лв.
4. Приходи от ренти,членски внос- 2883,00 лв.
5. Приходи по проекти- 900,00 лв.
6. Приходи от дарения- 300.00 лв.

**Разходи:**

1. Заплати по трудови правоотношения - 10601,02 лв.
2. Хонорари по извънтрудови правоотношения -0,00 лв.
3. Командировки -0,00 лв.
4. Канцеларски материали- 95,50 лв.
5. Консумативи, стопански разходи -451,64 лв.
6. Културно-масова дейност-1177,24 лв.
7. Библиотечна дейност -151,20 лв.
8. Други /такса ДСК, услуги, данъци/-3436,69 лв.
9. Ремонт- 0,00 лв.

**МАТЕРИАЛНА И СТОПАНСКА ДЕЙНОСТ.**

Материално техническата база на читалището е в задоволително общо състояние.Открит проблем е недостигът на финансови средства за правилно стопанисване и поддържане на читалищната сграда.

Съгласно разпоредбите на ЗНЧ, Устава на читалището и съобразно предстоящите задачи, Читалищното настоятелство провежда редовно своите заседания. Представят се ежемесечно и в срок в Община Шумен финансови отчети за изразходване на преведената държавна субсидия. Съгласно разпоредбите на ЗНЧ и Устава на читалището, всяка година се свиква Общо отчетно събрание на членовете, а на всеки 3 години Общо отчетно-изборно събрание.

Цялата тази дейност на читалището за отчетния период не би могла да се осъществи без ръководната, административната и творческа работа на Настоятелството и съставите творящи към читалището.

Епидемията от COVID-19 представлява сериозен проблем за културният ни институт. В трудната година на пандемия социалното дистанциране и изолация ни отдалечи за кратко от нашите самодейци, читатели, ползватели на услуги и потребители**.**Читалището обаче се справи и с това предизвикателство, не можахме да осъществим всички инициативи, които бяхме заложили през годината, но се справихме с предизвикателствата поставени ни от пандемията.

Изминалите 124 години доказват категорично съществуването на читалище „Развитие- 1897” като институция-пазител на българската духовна култура и изкуство. Искам да благодаря и на всички участници-самодейци, които със своя неуморен труд, творческо вдъхновение и майсторство през изминалата 2020 г. достойно защитиха името на читалище „Развитие- 1897”. Специална благодарност отправям и към членовете на Настоятелството и кмета на село Дибич за оказаната помощ и съдействие при решаване на различните проблеми.

**УВАЖАЕМИ ЧИТАЛИЩНИ ЧЛЕНОВЕ,**

На вас и на всички други допринесли за добрата дейност на читалището или откликнали на поканите за участие в неговите прояви благодарим от сърце. Със задоволство можем да отбележим, че нашето читалище е едно от водещите в Община Щумен, благодарение на вас !!!

Благодаря за вниманието!!!